คะหนูมีเพศสัมพันธ์กับแฟนล่าสุดเดือนกุมภาพันธ์ประจำเดือนก็มาตามปกติดีค่ะจนเดือนมิถุนาจนกรกฎาแล้วค่ะยังไม่มาเลย(หนูเป็นช่วงปลายเดือน-ต้นเดือน)แต่มีอาการตกขาวปวดศีรษะแล้วปวดขาคืออะไรหรอคะ🙏
สวัสดีค่ะ หากหลังจากที่ได้มีเพศสัมพันธ์ไปในเดือน ก.พ. ได้มีประจำเดือนมาเป็นปกติดี ก็แสดงว่าไม่ได้มีการตั้งครรภ์เกิดขึ้น และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ แต่หากได้มีเพศสัมพันธ์อีก ก็ควรตรวจหาการตั้งครรภ์ดูด้วยซึ่งหากตรวจไม่พบการตั้งครรภ์ หรือไม่ได้มีเพศสัมพันธ์ การที่ประจำเดือนหายไปในเดือน มิ.ย.- ก.ค. อาจเกิดจากสาเหตุ เช่น การมีน้ำหนักตัวขึ้นมาก หรือลดลงเร็ว การผลิตฮอร์โมนของรังไข่ผิดปกติ มีพังผืดในมดลูก มีภาวะไทรอยด์ฮอร์โมนผิดปกติ เป็นต้น แนะนำควรรอดูประจำเดือนต่อไปอีกซักระยะก่อน หากไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะส่วนอาการตกขาว ปวดศีรษะ ปวดขา อาจเป็นอาการก่อนการมีประจำเดือนมาก็ได้ แต่หากยังคงไม่มีประจำเดือนมา อาการตกขาว หากไม่ได้เป็นตกขาวที่มีกลิ่นเหม็นหรือสีผิดปกติไป ก็อาจเป็นตกขาวที่เกิดจากการเปลี่ยนแปลงของฮอร์โมน ส่วนอาการปวดศรีษะและปวดขา ก็อาจเกิดจากคนละเหตุ เช่น ปวดหัวจากความเครียด นอนไม่หลับ ใช้สายตามากไป เป็นต้น ส่วนอาการปวดขา ก็อาจเกิดจากการใช้กล้ามเนื้อขามากไป เป็นต้น ซึ่งหากอาการเหล่านี้ เป็นตือเนื่อง รุนแรงขึ้น ก็ควรไปพบแพทย์เพื่อตรวจรักษาค่ะ